**Christopher James Kreider** (s. 30. huhtikuuta 1991 Boxford, Massachusetts, Yhdysvallat) on yhdysvaltalainen jääkiekkoilija, joka edustaa NHL-joukkue New York Rangersia, joka varasi hänet ensimmäisellä kierroksella 19. pelaajana kesällä 2009. Isokokoinen Kreider pelaa lähtökohtaisesti laitahyökkääjänä, mutta osaa pelata myös keskellä. Häntä on luonnehdittu tulevaisuuden voimahyökkääjäksi. Kreiderin vahvuuksiin kuuluu nopeus ja hyökkäyspään pelaaminen. Hänen heikkouksiin kuuluu epätasaisuus. Kreider ei myöskään käytä kokoaan kovin paljon hyväksi.

Ura
---

### Seuraura

Kreider opiskeli Phillips Academyssä, kun QMJHL-joukkue Saint John Sea Dogs varasi hänet 176. pelaajana vuonna 2008. Kreider ei kuitenkaan siirtynyt CHL:ään, vaan hän kävi vuodet 2009–2012 Boston Collegea. Ennen tätä Kreiderin varasi myös New York Rangers ensimmäisellä kierroksella 19. pelaajana NHL:n varaustilaisuudessa 2009.

Kreider voitti Boston Collegessa ensimmäisen yliopistokautensa 2009–2010 päätteeksi Hockey Eastin mestaruuden ja valittiin sarjan tulokkaiden tähdistöön. Hän voitti myös koko NCAA:n mestaruuden. Kreider voitti Hockey Eastin mestaruuden myös vuonna 2011. Kaudella 2011–2012 hän voitti Boston Collegen sisäisen piste- ja maalipörssin tehoilla 23+22=45. Kreider sijoittui Hockey Eastin maalipörssissä toiseksi edellään vain Mainen yliopiston Joe Diamond. Pistepörssissä hän sijoittui viidenneksi. Kreider voitti kolmannen kerran peräkkäin Hockey Eastin mestaruuden. Hän voitti Boston Collegessa myös runkosarjan ja koko NCAA:n mestaruuden. Kreider valittiin kauden päätteeksi Hockey Eastin toiseen tähdistökentälliseen.

Huhtikuussa 2012 Kreider teki kolmivuotisen tulokassopimuksen New York Rangersin kanssa. Hän siirtyi joukkueen vahvuuteen jo kevään 2012 pudotuspeleissä, kun Kreiderin yliopistokausi oli päättynyt. Hän teki NHL-debyyttinsä 16. huhtikuuta 2012 kolmannessa neljännesvälieräottelussa vieraissa Ottawa Senatorsia vastaan. Kreiderin NHL-uran avausmaali syntyi 23. huhtikuuta 2012 kuudennessa neljännesvälieräottelussa, joka ratkaisi Rangersille 3–2-vierasvoiton Senatorsista. Hänen toinen maalinsa syntyi 28. huhtikuuta 2012 ensimmäisessä puolivälieräottelussa vieraissa Washington Capitalsia vastaan. Kreiderin osuma jäi Rangersin 3–1-voittoon päättyneen ottelun voittomaaliksi. Hänestä tuli samalla NHL:n kaikkien aikojen ensimmäinen pelaaja, jonka kaksi ensimmäistä pudotuspelimaalia ovat voittomaaleja. Yhteensä Kreider teki 18 pudotuspeliottelussa tehot 5+2=7. Hänestä tuli NHL:n kaikkien aikojen eniten pudotuspelimaaleja tehnyt pelaaja, joka ei ole debytoinut runkosarjassa. Ennätyksen edellinen haltija oli ennen kautta 1953–1954 neljä pudotuspelimaalia tehnyt Eddie Mazur. Kreider pääsi pudotuspelien edetessä aina ykkösketjuun saakka Brad Richardsin ja Marián Gáboríkin viereen.

Helmikuussa 2020 Kreider teki seitsemän vuoden jatkosopimuksen Rangersin kanssa.

### Maajoukkueura

Kreider on edustanut Yhdysvaltoja kolmesti MM-kilpailuissa ja saavuttanut MM-pronssia 2018.

Kreider pelasi myös alle 20-vuotiaiden MM-kilpailuissa vuosina 2010 ja 2011. Hän jakoi vuoden 2010 turnauksessa kuudella osumallaan Yhdysvaltain sisäisen maalipörssin voiton Jerry D'Amigon kanssa ja voitti maailmanmestaruuden. Vuoden 2011 turnauksessa Kreider voitti tehoilla 4+2=6 joukkueen sisäisen maalipörssin ja jakoi sisäisen pistepörssin voiton Charlie Coylen ja Kyle Palmierin kanssa. Hän voitti turnauksesta MM-pronssia.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2007–2008 | Phillips Andover | USHS | 24 | 26 | 15 | 41 | – | – | – | – | – | – |
| 2008–2009 | Phillips Andover | USHS | 26 | 33 | 23 | 56 | 10 | – | – | – | – | – |
| 2009–2010 | Boston College | NCAA | 38 | 15 | 8 | 23 | 26 | – | – | – | – | – |  |  |  |  |  |  | JMM | 7 | 6 | 1 | 7 | 2 |
|  |  |  |  |  |  |  |  |  |  |  |  |  |  |  |  |  |  |  | MM | 6 | 1 | 1 | 2 | 0 |
| 2010–2011 | Boston College | NCAA | 32 | 11 | 13 | 24 | 37 | – | – | – | – | – |  |  |  |  |  |  | JMM | 6 | 4 | 2 | 6 | 0 |
|  |  |  |  |  |  |  |  |  |  |  |  |  |  |  |  |  |  |  | MM | 7 | 2 | 1 | 3 | 6 |
| 2011–2012 | Boston College | NCAA | 44 | 23 | 22 | 45 | 66 | – | – | – | – | – | Kakkostähdistö |
|  | New York Rangers | NHL | – | – | – | – | – | 18 | 5 | 2 | 7 | 6 |
| 2012–2013 | Connecticut Whale | AHL | 48 | 12 | 11 | 23 | 73 | – | – | – | – | – |
|  | New York Rangers | NHL | 23 | 2 | 1 | 3 | 6 | 8 | 1 | 1 | 2 | 0 |
| 2013–2014 | New York Rangers | NHL | 66 | 17 | 20 | 37 | 72 | 15 | 5 | 8 | 13 | 14 |
|  | Hartford Wolf Pack | AHL | 6 | 2 | 2 | 4 | 16 | – | – | – | – | – |
| 2014–2015 | New York Rangers | NHL | 80 | 21 | 25 | 46 | 88 | 19 | 7 | 2 | 9 | 14 |
| 2015–2016 | New York Rangers | NHL | 79 | 21 | 22 | 43 | 58 | 5 | 2 | 0 | 2 | 6 |
| 2016–2017 | New York Rangers | NHL | 75 | 28 | 25 | 53 | 58 | 12 | 3 | 1 | 4 | 18 |
| 2017–2018 | New York Rangers | NHL | 58 | 16 | 21 | 37 | 44 | – | – | – | – | – |  |  |  |  |  |  | MM | 10 | 4 | 6 | 10 | 2 |
| 2018–2019 | New York Rangers | NHL | 79 | 28 | 24 | 52 | 57 | – | – | – | – | – |  |  |  |  |  |  | MM | 8 | 3 | 1 | 4 | 2 |
| 2019–2020 | New York Rangers | NHL | 63 | 24 | 21 | 45 | 58 | 3 | 1 | 1 | 2 | 6 |
| 2020–2021 | New York Rangers | NHL | 50 | 20 | 10 | 30 | 34 | – | – | – | – | – |
| 2021–2022 | New York Rangers | NHL | 81 | 52 | 25 | 77 | 24 | 20 | 10 | 6 | 16 | 14 |
| 2022–2023 | New York Rangers | NHL | 79 | 36 | 18 | 54 | 26 | 7 | 6 | 3 | 9 | 0 |
| 12 kautta | yhteensä | NHL | 733 | 265 | 212 | 477 | 525 | 107 | 40 | 24 | 64 | 78 |

Lähteet
-------

* Chris Kreider The Internet Hockey Databasessa (englanniksi)
* Chris Kreider *Elite Prospects*. Everysport Media Group AB.  (englanniksi)
* Chris Kreider Jatkoaika.comissa (Internet Archive)

### Viitteet

1. ↑  Player Bio – Chris Kreider (englanniksi)
2. 1 2 3  EliteProspects
3. ↑  HockeyDB
4. ↑  Rangers, Kreider agree to contract terms  10.4.2012. New York Rangers. Viitattu 15.7.2012. (englanniksi)
5. ↑  Rangers' Lundqvist makes 39 saves in 1–0 win  16.4.2012. Yahoo!.  Arkistoitu 22.4.2012. Viitattu 15.7.2012. (englanniksi)
6. ↑  Rangers force Game 7 with 3–2 win vs Senators  16.4.2012. Yahoo!.  Arkistoitu 22.4.2012. Viitattu 15.7.2012. (englanniksi)
7. ↑  Rosen, Dan: Rookie Chris Kreider making it look easy  28.4.2012. National Hockey League. Viitattu 15.7.2012. (englanniksi)
8. ↑  Vorkunov, Mike: Chris Kreider's playoff run now record setting as Rangers rookie scores again  30.5.2012. The Star Ledger. Viitattu 15.7.2012. (englanniksi)
9. ↑  Tuominen, Pasi: NHL:n topit ja flopit: Maanikkovalmentajan suosikkipoika  21.5.2012. MTV3. Viitattu 15.7.2012.
10. ↑